|  |  |
| --- | --- |
| **Ffurflen ymateb i’r ymgynghoriad** | Eich enw:  Sefydliad (os yw’n berthnasol):  E-bost/Rhif ffôn:  Eich gwlad breswyl: |

**Cwestiwn 1:** Mae Rheoliad 3 yn dweud mai ystyr ‘gweithgaredd trwyddedig’ (licensable activity) er mwyn canfod a yw rhywbeth yn weithgaredd trwyddedig, yw:

* + 1. cadw anifeiliaid yng Nghymru pan fo’r anifeiliaid hynny yn cael eu defnyddio i’w harddangos at ddibenion addysgol neu adloniant,
    2. hyfforddi anifeiliaid yng Nghymru pan fo’r anifeiliaid hynny yn cael eu defnyddio i’w harddangos at ddibenion addysgol neu adloniant, neu
    3. arddangos anifeiliaid yng Nghymru at ddibenion addysgol neu adloniant.
  1. Caniateir cynnal y gweithgaredd trwyddedadwy gyda thâl neu heb dâl.
  2. Mae arddangos anifeiliaid at ddiben y gweithgaredd trwyddedadwy yn cynnwys—
     1. arddangos anifeiliaid i unrhyw gynulleidfa sy’n bresennol, a
     2. recordio delweddau gweledol o’r anifeiliaid drwy unrhyw ddull technolegol sy’n galluogi arddangos y delweddau hynny.

Os yw rhywbeth yn weithgaredd trwyddedig, bydd angen trwydded er mwyn cyflawni hynny.

Ydych chi’n cytuno â’r diffiniad hwn? Rhowch resymau am eich ateb.

Ysgrifennwch yma:

**Cwestiwn 2:** Mae rheoliad 3(4) yn rhestru nifer y gweithgareddau esempt y cynigir na fyddant yn ddarostyngedig i’r cynllun trwyddedu hwn. Felly, ni fydd angen trwydded ar gyfer y gweithgareddau esempt fel a ganlyn:

* + 1. “cadw anifeiliaid yn bennaf at ddibenion ffermio llaeth a bridio da byw[[1]](#footnote-1) a’u cadw,
    2. cadw neu hyfforddi anifeiliaid at ddibenion milwrol neu ddibenion yr heddlu,
    3. cadw neu hyfforddi anifeiliaid at ddibenion chwaraeon,
    4. anifeiliaid sy’n dangos ymddygiad wedi ei ddysgu sy’n cael eu dysgu at ddibenion gwaith,
    5. unrhyw weithgaredd a ganiateir o dan drwydded ar gyfer sw o dan Ddeddf Trwyddedu Sŵau 1981,
    6. cadw siop anifeiliaid anwes o dan drwydded a roddir o dan adran 1(1) o Ddeddf Anifeiliaid Anwes 1951, neu
    7. unrhyw weithgaredd a ganiateir o dan drwydded ar gyfer sefydliad marchogaeth o dan Ddeddf Sefydliadau Marchogaeth 1964.”

Ydych chi’n cytuno â’r esemptiadau hyn? Allwch chi feddwl am weithgaredd a fyddai’n rhan o’r esemptiadau, ac a ddylai gael ei gynnwys yng nghwmpas y cynllun trwyddedu? Allwch chi feddwl am weithgaredd a fyddai’n rhan o ddiffiniad presennol o arddangos anifail, y dylid ei esemptio? Rhowch dystiolaeth i gefnogi’ch sylwadau.

Ysgrifennwch yma:

**Cwestiwn 3:** Rydym yn cynnig y dylai’r holl arddangosfeydd anifeiliaid sy’n bodloni’r meini prawf trwyddedu gael eu trwyddedu, p’un ai ydynt yn codi tâl am yr arddangosfa honno ai peidio h.y. gall fod yn berthnasol i unigolion, busnesau, elusennau neu endidau dielw eraill. Dyma sy’n cael ei ystyried yn briodol, gan mai bwriad y Rheoliadau yw sicrhau bod safonau lles anifeiliaid yn cael eu bodloni, ac mae hyn yn wir waeth a yw’r gweithgaredd yn digwydd er mwyn gwneud elw neu beidio. Ydych chi’n cytuno â’r dull hwn? Rhowch resymau dros eich ateb.

Ysgrifennwch yma:

**Cwestiwn 4:** Nid yw’r diffiniad cyfredol o weithgaredd trwyddedig yn esemptio pobl sydd ond yn arddangos eu hanifeiliaid unwaith neu ddwy y flwyddyn. Os yw gweithgaredd yn perthyn i ddiffiniad ‘gweithgaredd trwyddedig’ yna mae angen trwydded. Ydych chi’n cytuno â’r dull hwn? Os nad ydych chi, a ddylid cyflwyno trothwy sy’n nodi sawl gwaith y gall rhywun arddangos anifeiliaid cyn bod angen trwydded? Beth fyddai trothwy priodol? Ydych chi’n teimlo bod modd gorfodi hyn? Rhowch resymau dros eich ateb.

Ysgrifennwch yma:

**Cwestiwn 5:** Bydd goblygiadau o ran costau yn gysylltiedig â’r cynllun trwyddedu hwn yn yr ystyr y bydd y sawl sy’n gwneud cais am drwydded yn gorfod talu ffi i’r awdurdod lleol perthnasol ac, er enghraifft, y bydd angen i’r sawl sy’n gwneud y cais wella ei gyfleusterau er mwyn bodloni amodau’r drwydded.

Bydd awdurdodau lleol hefyd yn wynebu costau er mwyn rheoli’r cynllun trwyddedu. Er y dylai’r ffi drwyddedu wneud iawn am y costau hyn, gall costau gorfodi parhaus fod yn uwch mewn rhai achosion.

Hefyd, efallai y bydd angen talu costau’r system gyfiawnder os caiff erlyniadau neu apeliadau eu dwyn ymlaen.

Byddem yn croesawu unrhyw dystiolaeth o effeithiau ariannol posib, ar arddangoswyr ac awdurdodau lleol fel ei gilydd, ac ar unrhyw unigolion neu sefydliadau eraill a allai gael eu heffeithio yn sgil y cynllun trwyddedu arfaethedig. Rhowch resymau dros eich ateb.

Ysgrifennwch yma:

**Cwestiwn 6:** Hoffem wybod eich barn ar unrhyw effeithiau eraill y rhagwelwch y gallai’r Rheoliadau drafft eu cael ar y system gyfiawnder. Mae hyn yn cynnwys gweithredwyr arddangosfeydd anifeiliaid (er enghraifft, os ydynt yn cael eu herlyn am beidio â bod yn drwyddedig neu am dorri amod trwydded); awdurdodau lleol fel yr awdurdod gorfodi; y system llysoedd; ac unrhyw bobl neu sefydliadau eraill a all gael eu heffeithio yn eich tyb chi.

Pa effeithiau fyddai’r rhain yn eich barn chi:

Ysgrifennwch yma:

**Cwestiwn 7:** Teimlwn fod y cynllun trwyddedu’n cynnig cyfle i ddiwydiant twristiaeth Cymru, y mae arddangosfeydd anifeiliaid yn rhan bwysig ohono. Bydd y cynllun trwyddedu yn sicrhau bod yr holl arddangosfeydd anifeiliaid trwyddedig yn bodloni’r un safonau lles ac yn dangos i ymwelwyr ein bod ni’n genedl sy’n hoffi anifeiliaid ac sy’n cymryd lles anifeiliaid sy’n cael eu harddangos o ddifrif. Hoffem gael eich barn ar effeithiau posibl y Rheoliadau drafft, yn enwedig ar fusnesau, pobl a chymunedau gwledig. Beth fyddai’r effeithiau hyn?

Ysgrifennwch yma:

**Cwestiwn 8:** Mae Atodlen 1 o’r Rheoliadau yn cynnwys rhestr o amodau’r drwydded sy’n rhaid ei hatodi wrth bob trwydded a roddir ar gyfer gweithgaredd trwyddedig. Oes unrhyw amodau nad ydynt yn briodol yn eich barn chi, neu unrhyw amodau y byddech yn disgwyl iddynt gael eu cynnwys ond heb eu cynnwys? Ydy amodau’r drwydded yn cynnig digon o hyblygrwydd, o safbwynt gweithredol a gorfodi? Rhowch gymaint ag sy’n bosib o resymau i gadarnhau’ch barn.

Ysgrifennwch yma:

**Cwestiwn 9:** Mae Atodlen 2 o’r Rheoliadau yn cynnwys manylion am rai nad ydynt yn cael gwneud cais am drwydded. Mae’n cynnwys pobl â thrwydded wedi’i dirymu, neu wedi’u hanghymhwyso, o dan y ddeddfwriaeth ganlynol:

* Rheoliadau Lles Anifeiliaid (Trwyddedu Arddangosfeydd Anifeiliaid) (Cymru) 2020;
* Rheoliadau Lles Anifeiliaid (Bridio Cŵn) (Cymru) 2014;
* The Welfare of Wild Animals in Travelling Circuses (England) Regulations 2012;
* The Welfare of Animals Act (Northern Ireland) 2011;
* The Welfare of Racing Greyhounds Regulations 2010;
* Animal Welfare Act 2006;
* Animal Health and Welfare (Scotland) Act 2006;
* Dangerous Dogs Act 1991;
* Dogs (Northern Ireland) Order 1983;
* Dangerous Wild Animals Act 1976;
* Breeding of Dogs Act 1973;
* Riding Establishments Act 1964;
* Animal Boarding Establishments Act 1963;
* Pet Animals Act 1951;
* Protection of Animals (Amendment) Act 1954;
* Performing Animals (Regulation) Act 1925;
* Protection of Animals Act 1911;
* Animal Welfare (Licensing of Activities Involving Animals) (England) Regulations 2018;
* Zoo Licensing Act 1981.

Ydych chi’n cytuno â’r dull gweithredu hwn? A ddylid cynnwys unrhyw ddeddfwriaeth arall? Rhowch resymau dros eich ateb.

Ysgrifennwch yma:

**Cwestiwn 10:** Mae dogfen gyfarwyddyd wedi’i drafftio i awdurdodau lleol ei hystyried wrth weithredu’r Rheoliadau. Oes gennych chi unrhyw sylwadau ar gynnwys y canllawiau hyn? Ydych chi’n credu y byddai canllawiau ychwanegol mewn cysylltiad ag unrhyw ddarpariaeth benodol y Rheoliadau yn ddefnyddiol? Rhowch resymau dros eich ateb.

Ysgrifennwch yma:

**Cwestiwn 11:** Rydym yn cynnig cyfnod trwydded tair blynedd ar gyfer pob arddangosfa anifeiliaid trwyddedig. Ydy hyn yn briodol neu ydych chi’n credu y dylid cynnig y dewis o ddarparu trwydded am gyfnod byrrach? Rhowch resymau dros eich ateb.

Ysgrifennwch yma:

**Cwestiwn 12:** Yn ymgynghoriad 2017, roedd 60% o’r ymatebwyr yn teimlo y gallai arddangosfeydd anifeiliaid gael effaith negyddol ar agweddau plant a phobl ifanc tuag at anifeiliaid, er enghraifft drwy eu hystyried yn bethau chwarae neu’n nwyddau. Ar y llaw arall, roedd llawer o’r ymatebwyr yn credu y gallai arddangosfeydd anifeiliaid wneud cyfraniad allweddol o ran cyflwyno plant a phobl ifanc i anifeiliaid dan amgylchedd rheoledig, ac os ydynt yn cael eu rheoli’n dda, cyfrannu’n bositif at addysgu plant, pobl ifanc ac oedolion.

Yn Atodlen 1, mae paragraff 8 (9) yn ei gwneud yn ofynnol i ddeiliad y drwydded “pan fo’n bosibl, hybu addysg ac ymwybyddiaeth y cyhoedd, ac agweddau parchus a chyfrifol mewn perthynas â’r rhywogaeth sy’n cael ei harddangos.” Teimlwn y bydd hyn yn cael effaith gadarnhaol ar agweddau plant a phobl ifanc tuag at anifeiliaid, gydag arddangoswyr anifeiliaid yn arwain drwy esiampl er mwyn ysbrydoli’r genhedlaeth nesaf o berchnogion a cheidwaid anifeiliaid. Ydych chi’n cytuno? Rhowch resymau dros eich ateb.

Ysgrifennwch yma:

**Cwestiwn 13**: Mae rhai achosion lle gall anifail gael ei arddangos am reswm ar wahân i adloniant neu addysg. Er enghraifft, at ddibenion addurnol (megis tanc pysgod mewn bwyty) neu anifeiliaid wedi’u bridio i’w gwerthu (e.e. da byw, adar ysglyfaethus, ceffylau neu anifeiliaid anwes eraill). Fel y’i drafftiwyd ar hyn o bryd, ni fyddem yn disgwyl i arddangosfeydd o’r fath fod yn rhan o gwmpas gweithgareddau trwyddedig.

Mae Adran 9 o Ddeddf Lles Anifeiliaid 2006 yn gosod dyletswydd ar y sawl sy’n gyfrifol am anifail i sicrhau ei les. Mae’n drosedd peidio â gwneud hyn. Felly, a oes unrhyw weithgareddau penodol y teimlwch y dylid eu cynnwys yn y Rheoliadau, nad ydynt wedi’u diogelu mewn mannau eraill? Rhowch resymau dros eich ateb.

Ysgrifennwch yma:

**Cwestiwn 14**: Hoffem wybod eich barn ar effeithiau posibl y Rheoliadau drafft ar bobl â nodweddion gwarchodedig yn unol â diffiniadau Deddf Cydraddoldeb 2010[[2]](#footnote-2). Dyma ' r nodweddion hyn:

* oedran;
* anabledd;
* ailbennu rhywedd;
* priodas a phartneriaeth sifil;
* beichiogrwydd a mamolaeth;
* hil;
* crefydd neu gred;
* rhyw; a
* cyfeiriadedd rhywiol. Beth fyddai’r effeithiau hyn?

Ysgrifennwch yma:

**Cwestiwn 15**: Hoffem wybod eich barn ynghylch a allai’r Rheoliadau drafft gynnig unrhyw gyfleoedd i wrthdroi’r dirywiad ym mioamrywiaeth Cymru, yn unol â Chynllun Adfer Natur Cymru.[[3]](#footnote-3)

Beth fyddai’r effeithiau hyn?

Ysgrifennwch yma:

**Cwestiwn 16:** Hoffem gael eich barn ar effeithiau’r Rheoliadau drafft ar y Gymraeg, yn benodol o ran cyfleoedd i bobl ddefnyddio’r Gymraeg, ac o ran peidio â thrin y Gymraeg yn llai ffafriol na’r Saesneg.

Beth fyddai’r effeithiau hyn?

Ysgrifennwch yma:

**Cwestiwn 17**: Eglurwch hefyd sut rydych chi’n credu y gallai’r Rheoliadau drafft gael eu llunio neu eu haddasu er mwyn cael effeithiau cadarnhaol ar gyfleoedd i bobl ddefnyddio’r Gymraeg ac ar beidio â thrin y Gymraeg yn llai ffafriol na’r Saesneg; a pheidio â chael effeithiau andwyol ar gyfleoedd i bobl ddefnyddio’r Gymraeg ac ar beidio â thrin y Gymraeg yn llai ffafriol na’r Saesneg.

Ysgrifennwch yma:

**Cwestiwn 18**: Rydym wedi gofyn nifer o gwestiynau penodol. Os oes unrhyw faterion cysylltiedig nad ydym wedi mynd i’r afael â nhw'n benodol, neu os oes gennych unrhyw sylwadau ar agweddau penodol ar y Rheoliadau neu’r Canllawiau drafft, defnyddiwch y blwch hwn i'w nodi. Darparwch gymaint ag sy’n bosib o fanylion.

Ysgrifennwch yma:

|  |
| --- |
| Mae ymatebion i ymgynghoriadau yn debygol o gael eu gwneud yn gyhoeddus, ar y rhyngrwyd neu mewn adroddiad. Os byddai'n well gennych i'ch ymateb aros yn ddienw, ticiwch yma. |

1. At ddibenion y rheoliad hwn, mae “da byw” yn cynnwys unrhyw greadur a gedwir i gynhyrchu bwyd, gwlân, crwyn neu ffwr, neu at ddibenion ei ddefnyddio wrth ffermio tir. [↑](#footnote-ref-1)
2. [www.legislation.gov.uk/ukpga/2010/15/contents](https://www.legislation.gov.uk/ukpga/2010/15/contents) [↑](#footnote-ref-2)
3. <https://www.biodiversitywales.org.uk/Cynllun-Adfer-Natur-Cymru> [↑](#footnote-ref-3)